stanford-oval/wikipedia huggingface dataset:
ฉมวกเพชร ช่อชะมวง
เกียรติประวัติ

แชมป์มวยไทย
แชมป์มวยไทยเวทีมวยลุมพินีรุ่นพินเวท ชนะคะแนน สามารถ พยัคฆ์อรุณ เมื่อ 8 สิงหาคม พ.ศ. 2523
แชมป์มวยไทยเวทีมวยราชดำเนินรุ่นมินิมั่มเวท ชนะคะแนน เขี้ยวพิษ ชูวัฒนะเมื่อ 29 ตุลาคม พ.ศ. 2523
แชมป์มวยไทยเวทีมวยลุมพินีรุ่นมินิมั่มเวท ชนะคะแนน น่ารัก ศิษย์ไกรสีห์ เมื่อ 23 ตุลาคม พ.ศ. 2524
แชมป์มวยไทยเวทีมวยลุมพินีรุ่นฟลายเวท ชนะคะแนน ก้องธรณี พยัคฆ์อรุณ เมื่อ 22 มิถุนายน พ.ศ. 2525
แชมป์มวยไทยเวทีมวยลุมพินีรุ่นแบนตัมเวท ชนะคะแนน ศรศิลป์ ศิษย์เนินพะยอม เมื่อ 26 สิงหาคม พ.ศ. 2526
แชมป์มวยไทยเวทีมวยราชดำเนินรุ่นซูเปอร์แบนตั้มเวท ชนะคะแนน วันพิชิต แก่นนรสิงห์ เมื่อ 22 กุมภาพันธ์ พ.ศ. 2532 และได้ครองแชมป์เส้นนี้อีกสมัยเมื่อ 30 มีนาคม พ.ศ. 2537 ชนะคะแนน ไผ่แดง เลอศักดิ์ยิม
แชมป์มวยไทยเวทีมวยราชดำเนินรุ่นเฟเธอร์เวท ชนะคะแนน แจ๊ค เกียรตินิวัฒน์ เมื่อ 29 มีนาคม พ.ศ. 2533 และได้ครองแชมป์เส้นนี้อีกสมัยเมื่อ 27 กรกฎาคม พ.ศ. 2537 ชนะน็อค ชาญเดช เกียรติชัยสิงห์ ยก 3
แชมป์ PABA รุ่นเฟเธอร์เวท
ชิง 1 พฤษภาคม 2540 ชนะคะแนน เบนจี้ ดูรัน (ฟิลิปปินส์) ที่ เวทีมวยราชดำเนิน แขวงวัดโสมนัส เขตป้อมปราบศัตรูพ่าย แขวงบางขุนพรหม เขตพระนคร กรุงเทพมหานคร
ป้องกันแชมป์ครั้งที่ 1, 24 กรกฎาคม 2540 ชนะน็อค เซลวิน เคอร์รี่ (ออสเตรเลีย) ยก 11 ที่ โรงเรียนปากเกร็ด ต.ปากเกร็ด อ.ปากเกร็ด จ.นนทบุรี
ป้องกันแชมป์ครั้งที่ 2, 23 ตุลาคม 2540 ชนะคะแนน เซริกซาน เอซมากัมเบตอฟ (คาซัคสถาน) ที่ พระรามเก้า พลาซ่า สาขาพระราม 3 แขวงบางโคล่ เขตบางคอแหลม กรุงเทพมหานคร
ป้องกันแชมป์ครั้งที่ 3, 18 มกราคม 2541 ชนะน็อค การ์รี่ กาเรย์ (ฟิลิปปินส์) ยก 7 ที่ จ.เพชรบุรี
ป้องกันแชมป์ครั้งที่ 4, 6 เมษายน 2541 ชนะน็อค ร็อบบี้ ราแฮมเมตัน (อินโด) ยก 5 ที่ จ.ราชบุรี
ป้องกันแชมป์ครั้งที่ 5, 28 สิงหาคม 2541 ชนะน็อค ปาร์ค ยังซู (เกาหลีใต้) ยก 2 ที่ จ.ราชบุรี
กันยายน 2541 สละแชมป์
นักมวยไทยยอดเยี่ยมของสมาคมผู้สื่อข่าวกีฬาแห่งประเทศไทย ประจำปี พ.ศ. 2528
ชื่อในการชกมวยอื่น ๆ

ฉมวกเพชร ห้าพลัง
ฉมวกเพชร ส.ศิรินันท์
(มวยไทย)
แหล่งข้อมูลอื่น

เก็บถาวร 2008-12-17 ที่ เวย์แบ็กแมชชีน คลิปการชกมวยไทยกับ เจริญทอง เกียรติบ้านช่อง
สืบสันดาน

| สืบสันดาน |
| --- | --- |

แนว: ชีวิต ระทึกขวัญ
สร้างโดย: เน็ตฟลิกซ์ กันตนา โมชัน พิคเจอร์ส
บทละครโทรทัศน์: ณัฐ นวลแพง วีรสุ วรพจน์ วทัญญู อิงควิวัฒน์ สิตา ลิขิตวนิชกุล อธิเมศร์ อรุณโรจน์อังกูร
กำกับโดย: ศิวโรจน์ คงสกุล
แสดงนำ: นริลญา กุลมงคลเพชร ธีรพงศ์ เหลียวรักวงศ์
จำนวนตอน: 7 ตอน
การผลิต
ผู้จัดละคร: กัลป์ กัลย์จาฤก
กำกับภาพ: ปราเมศร์ ชาญกระแส
ลำดับภาพ: พิชญุตม์ พรมสุวรรณ์ อัทธนีย์ โตคีรี
ออกอากาศ
สถานีโทรทัศน์: เน็ตฟลิกซ์
ออกอากาศ: 18 กรกฎาคม 2567 (2567-07-18)
สืบสันดาน เป็นละครโทรทัศน์ไทยแนวชีวิต–ระทึกขวัญ ความยาว 7 ตอน ที่ผลิตโดยเน็ตฟลิกซ์ร่วมกับกันตนา โมชัน พิคเจอร์ส จากการกำกับของศิวโรจน์ คงสกุล นำแสดงโดยนริลญา กุลมงคลเพชร และธีรพงศ์ เหลียวรักวงศ์ ออกอากาศทางเน็ตฟลิกซ์ เมื่อวันที่ 18 กรกฎาคม พ.ศ. 2567
เรื่องย่อ

เรื่องราวของตระกูลเทวสถิตย์ไพศาล ตระกูลมหาเศรษฐีทรงอิทธิพล เมื่อรุ่งโรจน์ผู้นำตระกูลได้เสียชีวิตอย่างปริศนาในคฤหาสน์หลังใหญ่ของตระกูล หลังจากประกาศให้ ไข่มุก สาวใช้คนสนิทเป็นภรรยาคนใหม่ของเขา
แม้ว่าสมาชิกแต่ละคนในตระกูลจะไม่เห็นด้วย แต่ก็ไม่สามารถคัดค้านได้ หลังจากรุ่งโรจน์เสียชีวิต เหล่าคนรับใช้ต้องเผชิญกับการถูกทารุณกรรมและรังแกอย่างหนัก ไข่มุกเชื่อว่าการเสียชีวิตของรุ่งโรจน์เกิดจากการถูกฆาตกรรมโดยคนในครอบครัว ด้วยความมุ่งมั่น เธอจึงเริ่มสืบหาหลักฐานเพื่อพิสูจน์ว่าใครคือฆาตกรตัวจริง รวมถึงคนรับใช้ที่อาจมีส่วนเกี่ยวข้องเพราะความแค้น
ตัวละครและนักแสดง > นักแสดงอื่น ๆ

ณัฐพิชามญชุ์ สิงขรวัฒน์ แขกร่วมงานศพ ตอนที่ 1
นิษฐา คูหาเปรมกิจ แขกร่วมงานศพ ตอนที่ 1
วัชรินทร์ อนันตพงศ์ แขกการกุศลเทวา ตอนที่ 2
ศศิ โปษยะจินดา แขกการกุศลเทวา ตอนที่ 2
ภาวะเศรษฐกิจชะงักงันและเงินเฟ้อ

ภาวะเศรษฐกิจชะงักงันและเงินเฟ้อ (อังกฤษ: Stagflation) คือภาวะที่เศรษฐกิจชะงักหรือชะลอตัว อัตราการว่างงานอยู่ในระดับสูง แต่เงินเฟ้อกลับอยู่ในระดับสูงด้วย สภาวะเช่นนี้ถือว่าผิดปกติอันเนื่องมาจากทฤษฎีที่ว่า "ช่วงเวลาที่เศรษฐกิจชะลอตัวจะมีอัตราการว่างงานสูงผู้บริโภคจะมีรายได้ลดลงซึ่งจะไปทำให้ภาคบริการทำให้ราคาสินค้าลดลงหรือเรียกว่าเงินฝืด " แต่ในช่วงการเกิด Stagflation แม้จะเกิดความชะลอตัวทางเศรษฐกิจแต่ราคาสินค้าและบริการกลับปรับตัวสูงขึ้นทำให้อัตราเงินเฟ้อปรับตัวเพิ่มขึ้น  ปกติแล้วเมื่อเกิดเงินเฟ้อสูงขึ้นจะมาจากการที่ผู้บริโภคมีกำลังซื้อมาก แต่สภาพเงินเฟ้อของสภาวะ Stagflation เกิดจากเงินเฟ้อด้านอุปาน (Cost-Push Inflation) เช่น ราคาน้ำมันแพงขึ้น ซึ่งส่งผลให้ระบบโลจิสติกส์มีค่าใช้จ่ายมากขึ้นและส่งผลต่อราคาสินค้าอื่นสืบไปเรื่อย ๆ
คำว่า Stagflation เป็นคำผสมระหว่าง Stagnation แปลว่าภาวะเศรษฐกิจชะลอตัว และคำว่า Inflation แปลว่าเงินเฟ้อ โดยเอียน แม็คคลาวด์ ซึ่งเป็นนักการเมืองจากพรรคอนุรักษนิยมสหราชอาณาจักร มักได้เครดิตว่าใช้คำนี้เป็นคนแรก ในปี 1965 เขาได้ใช้คำดังกล่าวในการกล่าวสุนทรพจน์ต่อรัฐสภาในช่วงเวลาที่สหราชอาณาจักรกำลังเผชิญกับภาวะเงินเฟ้อและอัตราการว่างงานสูงพร้อม ๆ กัน
ในวันที่ 7 กรกฎาคม 1970 เอียน แม็คคลาวด์ นำคำนี้กลับมาใช้อีกครั้งและสื่อหลาย ๆ สำนักก็มีการนำคำนี้มาใช้เช่นกัน เช่น หนังสือพิมพ์ดิอีโคโนมิสต์ เมื่อวันที่ 15 สิงหาคม 1970 และหนังสือพิมพ์นิวส์วีก เมื่อวันที่ 19 มีนาคม 1973 จอห์น เมย์นาร์ด เคนส์ซึ่งเป็นนักเศรษฐศาสตร์และเป็นบิดาแห่งวิชาเศรษฐศาสตร์มหภาคไม่ได้ใช้คำนี้ในการสื่อสารแต่งานผลงานบางส่วนของเขาได้อ้างถึงสภาวะเศรษฐกิจตกต่ำพร้อมภาวะเงินเฟ้อซึ่งเป็นคำที่มีความหมายคล้ายกัน จากทฤษฎีทางเศรษฐศาสตร์สำนักเคนส์ซึ่งเป็นทฤษฏีที่ทรงอิทธิพลมากที่สุดหลังสงครามโลกครั้งที่สองและปลายทศวรรษ 1970 อธิบายเอาไว้ว่า อัตราเงินเฟ้อและภาวะเศรษฐกิจถดถอยถูกพิจารณาว่าไม่เกิดขึ้นพร้อมกัน ภาวะ Stagflation นั้นมีผลกระทบทางเศรษฐกิจค่อนข้างมากและยากที่จะแก้ไขปัญหา
เงินเฟ้อครั้งใหญ่

ในช่วงทศวรรษ 1960 และ 1970 คำว่า stagflation เกิดขึ้นครั้งแรกในสหราชอาณาจักร ในช่วงที่สหราชอาณาจักรประสบกับภาวะเงินเฟ้อรุนแรงและการว่างงานสูง ผู้กำหนดนโยบายการเงินของอังกฤษล้มเหลวในการควบคุมเงินเฟ้อ พวกเขาจึงพยายามใช้นโยบายและกลไกนอกเหนือจากด้านการเงินมาใช้เพื่อตอบสนองต่อวิกฤตเศรษฐกิจแทน ผู้กำหนดนโยบายของอังกฤษยังไม่สามารถประมาณการระดับอุปสงค์ส่วนเกินในเศรษฐกิจอย่างแม่นยำซึ่งส่งผลให้เงินเฟ้อในสหราชอาณาจักรพุ่งสูงขึ้นอย่างมากในช่วงทศวรรษ 1960 และ 1970
คำว่า Stagflation หรือ ภาวะเศรษฐกิจชะงักงันและเงินเฟ้อ ไม่ได้ถูกจำกัดความเพียงในสหราชอาณาจักรเท่านั้น นักเศรษฐศาสตร์ได้แสดงให้เห็นว่าสภาวะ Stagflation มีอยู่ทั่วไปในระบบเศรษฐกิจตั้งแต่ปี 1973 ถึงปี 1982 เมื่ออัตราเงินเฟ้อเริ่มลดลงในช่วงปี 1982  นักเศรษฐศาสตร์ก็เปลี่ยนความสนใจในการศึกษาจากสาเหตุของ Stagflation หันไปศึกษาปัจจัยการเติบโตของ
ผลิตภาพและผลกระทบของค่าจ้างที่แท้จริงต่อความต้องการแรงงาน
สาเหตุ

นักเศรษฐศาสตร์ได้เสนอคำอธิบายสองประการว่าทำไมภาวะที่เศรษฐกิจชะลอตัวจึงเกิดขึ้นเฟ้อขึ้น ประการที่หนึ่งภาวะ Stagflation อาจเกิดขึ้นเมื่อเศรษฐกิจเผชิญกับภาวะซับพลายช็อก เช่น เมื่อราคาน้ำมันพุ่งสูงขึ้นอย่างรวดเร็วในขณะเดียวกันก็ทำให้การเติบโตทางเศรษฐกิจชะลอตัวลงอันเนื่องมาจากเกิดผลกระทบทำให้ารผลิตมีต้นทุนสูงขึ้นและมีกำไรน้อยลงจากสภาวะดังกล่าว
ประการที่สองรัฐบาลสามารถทำให้เกิดภาวะ Stagflation ได้หากออกนโยบายส่งผลเสียต่ออุตสาหกรรมในขณะที่ปริมาณเงินหมุนเวียนในระบบเพิ่มขึ้นอย่างรวดเร็วมากเกินไป แต่จากทฤษฎีนโยบายที่ชะลอการเติบโตทางเศรษฐกิจมักจะไม่ก่อให้เกิดภาวะเงินเฟ้อ
สภาวะซัพพลายช็อก

ทันทีที่สงครามหกวันอุบัติขึ้นในปี 1967 อิสราเอลทำการรุกรานคาบสมุทรไซนายจนถึงคลองสุเอซ ต่อมาเกิดการปิดคลองสุเอซนำโดยประธานาธิบดีอียิปต์ญะมาล อับดุนนาศิร ซึ่งร่วมมมือกับสหภาพโซเวียตปิดคลองสุเอซเป็นเวลาแปดปี น้ำมันที่ต้องผ่านคลองสุเอซจากตะวันออกกลางไปยังยุโรปต้องเปลี่ยนเส้นทางผ่านทางใต้ของทวีปแอฟริกา เมื่อปลายปี 1973 เกิดสงครามยมคิปปูร์อียิปต์บุกข้ามคลองสุเอซและยึดคาบสมุทรไซนายคืนจากอิสราเอล เมื่อเป็นเช่นนั้นประธานาธิบดีริชาร์ด นิกสันจึงสนับสนุนเงินทุนให้อิสราเอลเป็นเงิน 2.2 พันล้านดอลลาร์ในช่วงความขัดแย้ง จุดชนวนให้เกิดการคว่ำบาตรน้ำมันในเดือนตุลาคม 1973 เมื่อชาติอาหรับลดการผลิตน้ำมันและประกาศคว่ำบาตรการส่งออกน้ำมันไปยังสหรัฐอเมริกาและประเทศอื่นๆ ที่สนับสนุนอิสราเอล
ธิติสรรณ์ ปั้นโหมด

นักมวยสากลชาวไทย
ธิติสรรณ์ ปั้นโหมด ชื่อเล่น เหลิม (5 ธันวาคม พ.ศ. 2543 – ) เป็นนักมวยสากลสมัครเล่นชาวไทย โดยในฐานะนักกีฬาสมัครเล่น เขาเป็นผู้ชนะการแข่งมวยสากลสมัครเล่นเยาวชนชิงแชมป์โลก 2018
ชีวิตในวัยเด็กและอาชีพมวยไทย

ธิติสรรณ์ (ชื่อเล่น: เหลิม) เกิดในตระกูลนักมวยในจังหวัดพิจิตร ซึ่งอยู่ทางภาคกลางตอนบนของประเทศไทย และพ่อของเขาเป็นเจ้าของค่ายมวยไทยขนาดเล็กชื่อ "ส.สายันต์" เขาฝึกมวยไทยครั้งแรกเมื่อยังเป็นนักเรียนเพราะโกรธที่ถูกเพื่อนรังแกโดยมีพ่อเป็นผู้ฝึกสอน แต่พ่อของเขาพาเขาไปแข่งในท้องถิ่นซึ่งเขาได้เป็นแชมป์ภาคเหนือ
จากนั้นสองปีต่อมา เขาก็มุ่งเป้าไปที่การชกมวยโดยเข้าเรียนที่โรงเรียนกีฬาองค์การบริหารส่วนจังหวัดพิษณุโลก และเริ่มฝึกซ้อมมวยสมัครเล่นนับตั้งแต่นั้นเป็นต้นมา
อาชีพสมัครเล่น

เขาเป็นตัวแทนประเทศไทยในการแข่งมวยสากลสมัครเล่นเยาวชนชิงแชมป์โลก และเป็นฝ่ายชนะฆัน โปล ริเบรา ซึ่งเป็นนักมวยสากลชาวปวยร์โตรีโกเพื่อคว้ารางวัลเหรียญทอง
โอลิมปิกฤดูร้อน 2020

ในโอลิมปิกฤดูร้อน 2020 ธิติสรรณ์ได้เป็นตัวแทนทีมชาติไทย รุ่น 52 กก. (ฟลายเวต) ในวัย 19 ปี และเป็นหนึ่งในนักมวยสากลชายชาวไทยเพียงสองคน (อีกคนคือ ฉัตร์ชัยเดชา บุตรดี) น่าเสียดายที่ก่อนเริ่มการแข่งดังกล่าวไม่นาน เขายังได้รับบาดเจ็บที่เข่าระหว่างฝึกซ้อมที่ค่ายฝึกที่จังหวัดสระบุรี จึงได้ขอถอนตัวในที่สุด
โอลิมปิกฤดูร้อน 2024

ในโอลิมปิกฤดูร้อน 2024 ที่ ปารีส ซึ่งเป็นโอลิมปิกฤดูร้อนครั้งแรกของเขา เขาถือเป็นความหวังสูงสุดของทีมมวยสากลสมัครเล่นทีมชาติไทย โดยมีนักมวยไทยเข้าร่วมการแข่งขันทั้งหมด 8 คน ธิติสรรณ์ลงแข่งขันในรุ่นชาย 51 กก. (ฟลายเวท) ในรอบ 32 คนสุดท้ายเขาถูกจับฉลากให้ผ่านเข้าสู่สเตจถัดไป แต่ในรอบ 16 คนสุดท้าย ธิติสรรณ์ตกรอบเมื่อแพ้ ดาเนียล วาเรลา เด ปินา ตัวแทนจาก กาบูเวร์ดี ด้วยคะแนน 30–27, 30–27, 29–28, 29–28 และ 28–29 รวมเป็น 4–1
เซ็นทรัล แจ้งวัฒนะ

| --- | --- |
th
ที่ตั้ง: ปากเกร็ด, นนทบุรี 11120, ประเทศไทย
พิกัด: 13°54′13″N 100°31′41″E﻿ / ﻿13.90361°N 100.52806°E﻿ / 13.90361; 100.52806
ที่อยู่: 99,99/9, หมู่ 2, ถนนแจ้งวัฒนะ., ตำบลบางตลาด
เปิดให้บริการ: 27 พฤศจิกายน 2551 (2551-11-27)
ผู้พัฒนา: เซ็นทรัลพัฒนา
ผู้บริหารงาน: วิวัฒน์ เจริญสวัสดิ์พงศ์
เจ้าของ: เซ็นทรัลพัฒนา
จำนวนร้านค้า: 385
พื้นที่ชั้นขายปลีก: 65,550 m2 (705,600 sq ft)
จำนวนชั้น: 7
ที่จอดรถ: 3,234
เว็บไซต์: www.centralplaza.co.th
เซ็นทรัล แจ้งวัฒนะ (เดิมชื่อ เซ็นทรัลพลาซา แจ้งวัฒนะ) เป็นศูนย์การค้าที่ตั้งอยู่บนถนนแจ้งวัฒนะ อำเภอปากเกร็ด จังหวัดนนทบุรี
ภาพรวม

ศูนย์การค้าแห่งนี้มีทั้งหมด 7 ชั้น รวมทั้งมีชั้นใต้ดินด้วย เป็นศูนย์การค้าที่ใหญ่ที่สุดในภาคตะวันตกเฉียงเหนือของกรุงเทพฯครอบคลุมพื้นที่ 24 ไร่ (38,400 m2 หรือ 413,000 sq ft) ขนาดของศูนย์การค้ารวมทั้งหมดประมาณ 300,000 m2 (3,200,000 sq ft) ศูนย์การค้ามีความยาว 208 เมตร (682 ฟุต) และกว้าง 235 เมตร (771 ฟุต) ต้นทุนก่อสร้างคือ 6,000 ล้านบาท มีร้านค้าหลัก 9 แห่ง และร้านค้าหลากหลายมากกว่า 300 ร้าน รวมถึงแบรนด์ดังต่าง ๆ เซ็นทรัลแจ้งวัฒนะแบ่งออกเป็น 10 โซนพิเศษ ได้แก่:
แฟชั่น
Junction-X
กีฬา
ความงามและการบริการ
การธนาคาร
หนังสือและดนตรี
เด็ก
การศึกษา
ของตกแต่งบ้าน
ศูนย์ไอที
ผู้ดำเนินกิจการโรงภาพยนตร์ในศูนย์การค้าคือเอสเอฟ ซีเนม่า มีที่นั่งมากกว่า 500 ที่นั่งและมีเลนโบว์ลิ่ง 28 เลนตั้งอยู่ในเอสเอฟ สไตร์ค โบวล์พร้อมห้องคาราโอเกะ ฟิตเนส เฟิรส์ทยังเป็นสาขาแรกที่มีทัศนียภาพกลางแจ้งอีกด้วยท็อปส์ ซุปเปอร์มาร์เก็ตเป็นซูเปอร์มาร์เก็ตที่ตั้งอยู่บริเวณชั้นล่าง เซ็นทรัลแจ้งวัฒนะตั้งเป้าดึงดูดลูกค้า 60,000 – 70,000 คนต่อวัน
ภายในศูนย์การค้า
ฮิปปี้ สิงห์มณี

| ฮิปปี้ สิงห์มณี |
| --- | --- |

เกิด: พิเชษฐ์ ชูทอง 14 สิงหาคม พ.ศ. 2510 (57 ปี)
สถิติ
น้ำหนัก: 105 lb (48 kg; 7.5 st)    108 lb (49 kg; 7.7 st)
ส่วนสูง: 1.6 m (5 ft 3 in)
เทรนเนอร์: เชิด ชูทอง
รูปแบบการชก: มวยฝีมือ
 
ฮิปปี้ สิงห์มณี (เกิด 14 สิงหาคม 2510) เป็นอดีตยอดมวยไทย เขาเป็นแชมป์สนามมวยลุมพินี (แชมป์รุ่น 105 ปอนด์ 2 สมัย และแชมป์รุ่น 108 ปอนด์) ในยุคทองของมวยไทย เขามักจะได้รับการยกย่องจากยอดมวยคนอื่น ๆ ให้เป็นนักมวยที่ยิ่งใหญ่ที่สุดคนหนึ่งในประวัติศาสตร์มวยไทย ได้รับการยกย่องในการเอาชนะคู่ต่อสู้ในรุ่นน้ำหนักที่สูงกว่า รวมถึงการผสมผสานพลังเข้ากับเทคนิคในสไตล์การชกของเขา
ประวัติและอาชีพ > ประวัติวัยเด็ก

ฮิปปี้เกิดในครอบครัวที่ยากจนที่มีพี่น้อง 8 คน (ชาย 4 หญิง 4) เขาปล่อยให้ผมยาวและตัดเฉพาะตอนที่ผมยาวเกินไป ดังนั้นผู้คนจึงเริ่มเรียกเขาว่า "ฮิปปี้" ซึ่งต่อมาได้กลายเป็นชื่อบนเวทีของเขา เมื่ออายุ 10 ขวบ เขาเริ่มฝึกมวยไทยในค่ายของ เชิด ชูทอง ผู้เป็นบิดาคือค่ายสิงห์มณีอันโด่งดัง ร่วมกับพี่น้องของเขาคือ ทุ่งสง และ คมพยัคฆ์ ฮิปปี้มีไฟต์แรกในอีกหลายเดือนต่อมา โดยน็อกคู่ต่อสู้ในยกที่ 3 สมัยเด็ก ๆ ฮิปปี้เป็นนักมวยชื่อดังแห่งแดนใต้ คว้าแชมป์ระดับภูมิภาคหลายรายการ คมพยัคฆ์ สิงห์มณี น้องชายของเขา ก็เป็นนักมวยชื่อดังระดับแชมป์เช่นเดียวกัน (แชมป์รุ่นมินิฟลายเวทสนามมวยลุมพินี 2 สมัย)
ก่อนชกมวยในกรุงเทพฯ ฮิปปี้พบกับคู่ต่อสู้ฝีมือดีหลากหลายคนบนเวทีมวยทางภาคใต้ รวมถึงเวทีมวยนานาชาติรังสิต และสนามมวยสำโรง เมื่ออายุ 15 ปี ฮิปปี้ได้ขึ้นชกครั้งแรกในกรุงเทพฯ โดยชกกับฉัตรชัย สาสะกุล (หนึ่งธรณี เพชรยินดีในขณะนั้น) เนื่องจากฮิปปี้ประสบความสำเร็จอย่างสูงมาก่อน เขาจึงเชื่อว่าหนึ่งธรณีเป็นคู่ต่อสู้ที่เอาชนะได้อย่างง่ายดาย เขาพิสูจน์ให้เห็นว่า หนึ่งธรณี เป็นคู่ต่อสู้ที่ต่อสู้ยาก โดยฮิปปี้เองก็อ้างว่า หนึ่งธรณี มักจะเคลื่อนไหวรอบเวทีอยู่เสมอ พวกเขาเสมอ แต่ฮิปปี้เชื่อว่าหนึ่งธรณีน่าจะชนะ หลังจากที่ฮิปปี้ปรับรูปแบบการชกเอาชนะหนึ่งธรณีในการรีแมตช์พร้อมเอาชนะ 2 พี่น้องฝาแฝด บุญหลง และ บุญหลาย ส.ธนิกุล
ประวัติและอาชีพ > สไตล์การชก

ฮิปปี้เป็นมวยฝีมือที่เชี่ยวชาญในการเตะก้านคอและฟันศอก ในขณะที่มวยฝีมือส่วนใหญ่ชอบชกเพื่อคุมคู่ต่อสู้ ฮิปปี้ใช้รูปแบบการเตะให้คู่ต่อสู้ได้รับบาดเจ็บ และใช้ศอกที่ทำให้ใบหน้าและศีรษะของคู่ต่อสู้มีแผลแตก เทคนิคโปรดของฮิปปี้คือการเตะก้านคอซึ่งเขามักใช้ในการน็อก
เขตรักษาพันธุ์สัตว์ป่าอุ้มผาง

| เขตรักษาพันธุ์สัตว์ป่าอุ้มผาง |
| --- | --- |
Umphang Wildlife Sanctuary
ไอยูซีเอ็นประเภท 1ก (สงวนธรรมชาติเข้มข้น)
น้ำตกทีลอซู ในปี 2020
ที่ตั้งใน ประเทศไทย
ที่ตั้ง: อำเภออุ้มผาง จังหวัดตาก ประเทศไทย
เมืองใกล้สุด: แม่สอด
พิกัด: 15°55′23″N 98°45′28″E﻿ / ﻿15.92306°N 98.75778°E﻿ / 15.92306; 98.75778
พื้นที่: 2,590 ตารางกิโลเมตร (1,620,000 ไร่)
จัดตั้ง: 2532 (1989)
หน่วยราชการ: กรมอุทยานแห่งชาติ สัตว์ป่า และพันธุ์พืช (DNP)
เขตรักษาพันธุ์สัตว์ป่าอุ้มผาง (อังกฤษ: Umphang Wildlife Sanctuary) เป็นเขตรักษาพันธุ์สัตว์ป่าของประเทศไทย ตั้งอยู่ในอำเภออุ้มผาง จังหวัดตาก ทางตะวันตกเฉียงเหนือของประเทศไทย ได้รับการประกาศให้เป็นเขตรักษาพันธุ์สัตว์ป่าในปี พ.ศ. 2532
เขตพื้นที่ดังกล่าวถือเป็นส่วนหนึ่งของผืนป่าตะวันตก พื้นที่ใกล้เคียงเขตรักษาพันธุ์สัตว์ป่าอุ้มผาง ได้แก่ (จากทางเหนือไปตามเข็มนาฬิกา): ประเทศพม่า, หมู่บ้านมอครอ และอำเภอพบพระ จังหวัดตาก, อุทยานแห่งชาติคลองวังเจ้า, อุทยานแห่งชาติคลองลาน, อุทยานแห่งชาติแม่วงก์ และเขตรักษาพันธุ์สัตว์ป่าทุ่งใหญ่นเรศวร
ด้วยความอุดมสมบูรณ์ของป่าไม้ ทำให้ที่นี่เป็นต้นน้ำของแม่น้ำแม่กลอง (รวมถึงแม่น้ำแควน้อย) ที่ไหลลงสู่จังหวัดกาญจนบุรี, จังหวัดราชบุรี และจังหวัดสมุทรสงคราม
พื้นที่ส่วนใหญ่เป็นภูเขา ทำให้อากาศเย็น และในช่วงเดือนพฤศจิกายนถึงกุมภาพันธ์ อากาศจะหนาวเย็นเป็นพิเศษ ประกอบด้วยป่าดิบชื้นและป่าผลัดใบ มีความสูงตั้งแต่ 80 ถึง 2,152 เมตรเหนือระดับน้ำทะเล
สัตว์ที่พบเห็นบ่อยในพื้นที่ เช่น เสือลายเมฆ, สมเสร็จมาเลเซีย, เลียงผา, เหยี่ยว, นกเงือกคอเขียว, นกเงือกใหญ่, นกอ้ายงั่ว, เสือโคร่งอินโดจีน, ช้างอินเดีย, ลิงลมสีเงิน, ลิงกังหางหมูเหนือ นอกจากนี้ยังมีสัตว์เลื้อยคลานและสัตว์สะเทินน้ำสะเทินบก เช่น เต่าปูลู, เต่าป่าเอเชีย, งูเหลือมพม่า, งูหลาม และกบใกล้สูญพันธุ์อย่างกบแม่น้ำบลายธ์
จุดเด่นของพื้นที่นี้คือ น้ำตกทีลอซู ซึ่งเป็นน้ำตกที่ใหญ่ที่สุดในประเทศไทย และเป็นหนึ่งในน้ำตกที่ใหญ่ที่สุดในเอเชีย ชื่อของน้ำตกหมายถึง "น้ำตกดำ" ในภาษากะเหรี่ยง น้ำตกนี้มีหลายชั้น ลำธาร และสระน้ำให้เล่น น้ำจะไหลแรงที่สุดระหว่างเดือนกรกฎาคมถึงพฤศจิกายน แต่สามารถชมน้ำตกได้ตลอดทั้งปี น้ำตกนี้อยู่ห่างจากที่ทำการเขตรักษาพันธุ์สัตว์ป่าประมาณ 3 กิโลเมตร
นอกจากที่ลอซูแล้ว เขตรักษาพันธุ์สัตว์ป่าอุ้มผางยังมีน้ำตกอื่น ๆ เช่น น้ำตกปิตุ๊โกร (น้ำตกหัวใจและน้ำตกที่สูงที่สุดในประเทศไทย) และน้ำตกทีลอเล ซึ่งตั้งอยู่บริเวณเขตแดนกับทุ่งใหญ่นเรศวร
แหล่งข้อมูลอื่น

Um Phang Wildlife Sanctuary
กลุ่มศาสนาหลัก

ผู้นับถือศาสนาทั่วโลกแบ่งตามจำนวนร้อยละ ณ ค.ศ. 2020
คริสต์ (31.1%)
อิสลาม (24.9%)
ไม่มี (15.6%)
ฮินดู (15.2%)
พุทธ (6.6%)
ศาสนาพื้นเมือง (5.6%)
ศาสนาอื่น ๆ (1%)
ศาสนาหลักและความเชื่อทางจิตวิญญาณของโลกอาจจำแนกออกเป็นกลุ่มหลักไม่กี่กลุ่ม แม้ว่าจะไม่ใช่แนวปฏิบัติที่เป็นแบบเดียวกัน ทฤษฎีนี้เริ่มต้นในคริสต์ศตวรรษที่ 18 ด้วยเป้าหมายรับรู้ระดับสัมพันธ์ของวัฒนธรรมประเพณีในสังคมต่าง ๆ แต่วิธีนี้สูญเสียความนิยมในวัฒนธรรมร่วมสมัยหลายแห่งนับแต่นั้นเป็นต้นมา
ลักษณะประชากรศาสนา

วิธีหนึ่งในการนิยามศาสนาหลักคือจำนวนผู้นับถือในปัจจุบัน จำนวนประชากรตามศาสนาได้รับการคำนวณจากการรวมรายงานสำมะโนประชากรและการสำรวจประชากร (ในประเทศที่ไม่ได้รวบรวมข้อมูลศาสนาในสำมะโนประชากร เช่น สหรัฐหรือฝรั่งเศส) แต่ผลลัพธ์อาจแตกต่างกันอย่างมาก ขึ้นอยู่กับวิธีตั้งคำถาม คำจำกัดความของศาสนา และอคติของหน่วยงานหรือองค์กรที่ดำเนินการสำรวจ ศาสนาที่ไม่เป็นทางการหรือไม่ได้จัดตั้งเป็นกลุ่มนั้นนับได้ยากเป็นพิเศษ
นักวิจัยยังไม่มีฉันทามติว่าวิธีการใดกำหนดจำนวนผู้นับถือศาสนาของประชากรโลกได้ดีที่สุด ประเด็นพื้นฐานที่ยังไม่ได้รับการแก้ไขหลายประการ ได้แก่:
นับ "วัฒนธรรมทางศาสนาที่มีอิทธิพลทางประวัติศาสตร์" หรือไม่
นับเฉพาะผู้ที่ยังคง "ปฏิบัติ" อย่างจริงจังในศาสนาหนึ่งหรือไม่
นับตามแนวคิด "ผู้นับถือ" หรือไม่
นับเฉพาะผู้ที่ระบุตนเองอย่างชัดเจนว่านับถือนิกายใดนิกายหนึ่งเท่านั้นหรือไม่
นับเฉพาะผู้ใหญ่ หรือรวมเด็กด้วย
พึ่งพาเพียงสถิติอย่างเป็นทางการจากรัฐบาลหรือไม่
ใช้ข้อมูลหลายแหล่งและหลายขอบเขต หรือ "แหล่งที่ดีที่สุด" เพียงแหล่งเดียว
ลักษณะประชากรศาสนา > กลุ่มศาสนาใหญ่สุด

| ศาสนา | ผู้นับถือ   (พันล้าน) | วัฒนธรรม | ก่อตั้ง | อ้างอิง |
| --- | --- | --- | --- | --- |
| คริสต์ | 01 !2.4 | ศาสนาอับราฮัม | ยูเดีย (ตะวันออกกลาง) |  |
| อิสลาม | 02 !1.9 | ศาสนาอับราฮัม | อาระเบีย (ตะวันออกกลาง) |  |
| ฮินดู | 03 !1.2 | ศาสนาแบบอินเดีย | อนุทวีปอินเดีย |  |
| พุทธ | 04 !0.5 | ศาสนาแบบอินเดีย | อนุทวีปอินเดีย |  |
| ศาสนาพื้นเมือง | 05 !0.4 | ภูมิภาค | ทั่วโลก |  |
ลักษณะประชากรศาสนา > ศาสนาขนาดกลาง

| ศาสนา | ผู้นับถือ   (ล้าน) | วัฒนธรรม | ก่อตั้ง | อ้างอิง |
| --- | --- | --- | --- | --- |
| ชินโต | 100 | ศาสนาแบบญี่ปุ่น | ประเทศญี่ปุ่น คริสต์ศตวรรษที่ 19 |  |
| ลัทธิเต๋า | 92.5 !12–173 | ศาสนาแบบจีน | ประเทศจีน คริสต์ศตวรรษที่ 2 |  |
| วูดู | 60 | ศาสนาแบบแอฟริกา | ดาโฮมีย์ ไม่ทราบปีก่อตั้ง |  |
| ซิกข์ | 25–30 | ศาสนาแบบอินเดีย | อนุทวีปอินเดีย คริสต์ศตวรรษที่ 15 |  |
| ยูดาห์ | 14.7 | ศาสนาอับราฮัม | ยูดาห์ (ตะวันออกกลาง) ศตวรรษที่ 6 ถึง 5 ก่อน ค.ศ. |  |
| ลัทธิเชื่อผี | 10 !5–15 | ขบวนการศาสนาใหม่ | ประเทศฝรั่งเศส คริสต์ศตวรรษที่ 19 |  |
| ลัทธิมู | 10 !5–15 | ศาสนาแบบเกาหลี | ประเทศเกาหลี ไม่ทราบปีก่อตั้ง | [ต้องการเลขหน้า] |
| ลัทธิขงจื๊อ | 6.5 !6–7 | ศาสนาแบบจีน | ประเทศจีน ศตวรรษที่ 6 ถึง 5 ก่อน ค.ศ. |  |
| บาไฮ | 6.15 !5–7.3 | ศาสนาอับราฮัม | เปอร์เซีย คริสต์ศตวรรษที่ 19 |  |
| เชน | 4.5 !4–5 | ศาสนาแบบอินเดีย | อนุทวีปอินเดีย ศตวรรษที่ 7 ถึง 9 ก่อน ค.ศ. |  |
| ลัทธิช็อนโด | 3.5 !3–4 | ศาสนาแบบเกาหลี | ประเทศเกาหลี คริสต์ศตวรรษที่ 19 |  |
| ลัทธิฮหว่าหาว | 2.25 !1.5–3 | ศาสนาแบบเวียดนาม | ประเทศเวียดนาม คริสต์ศตวรรษที่ 20 |  |
| ลัทธิกาวด่าย | 2.1 !1.1–3 | ศาสนาแบบเวียดนาม | ประเทศเวียดนาม คริสต์ศตวรรษที่ 20 |  |
| เท็นริเกียว | 1.2 !1.2 | ศาสนาแบบญี่ปุ่น | ประเทศญี่ปุ่น คริสต์ศตวรรษที่ 19 |  |
| ดรูซ | 1 | ศาสนาอับราฮัม | อียิปต์, คริสต์ศตวรรษที่ 9 |  |
เทรนด์ในผู้นับถือ

ข้อมูลเพิ่มเติม: การเติบโตของศาสนา
|  | 1970–1985 (%) | 1990–2000 (%) | 2000–2005 (%) | 1970–2010 (%) |
| --- | --- | --- | --- | --- |
| บาไฮ | 3.65 | 2.28 | 1.70 | 4.26 |
| พุทธ | 1.67 | 1.09 |  | 2.76 |
| คริสต์ | 1.64 | 1.36 | 1.32 | 2.10 |
| ลัทธิขงจื๊อ |  |  |  | 0.83 |
| ฮินดู | 2.34 | 1.69 | 1.57 | 2.62 |
| อิสลาม | 2.74 | 2.13 | 1.84 | 4.23 |
| เชน |  |  |  | 2.60 |
| ยูดาห์ | 1.09 |  |  | -0.03 |
| ซิกข์ |  | 1.87 | 1.62 | 3.08 |
| ชินโต |  |  |  | -0.83 |
| ลัทธิเต๋า |  |  |  | 9.85 |
| โซโรอัสเตอร์ |  |  |  | 2.5 |
| ไม่ระบุ |  |  |  | 0.37 |
ข้อมูล

Anthony, David W. (2007). The Horse, the Wheel and Language: how Bronze-Age riders from the Eurasian Steppes shaped the modern world. Princeton University Press.
Doniger, Wendy, บ.ก. (2006). Britannica Encyclopedia of World Religions. Encyclopaedia Britannica. ISBN 978-1593392666.
Samuel, Geoffrey (2010). The Origins of Yoga and Tantra: Indic Religions to the Thirteenth Century. Cambridge University Press.
Voorst, Robert E. Van (2014). RELG: World (2 ed.). Cengage Learning. ISBN 978-1-285-43468-1.
อ่านเพิ่ม

Doniger, Wendy, บ.ก. (2006). Britannica Encyclopedia of World Religions. Encyclopaedia Britannica. ISBN 978-1593392666.
Juergensmeyer, Mark; Roof, Wade Clark, บ.ก. (2012). Encyclopedia of Global Religion. Vol. 1. Los Angeles: SAGE Publications. ISBN 978-0-7619-2729-7.
Merriam-Webster's Encyclopedia of World Religions. Springfield, Massachusetts: Merriam-Webster. 1999. ISBN 0-87779-044-2.
แหล่งข้อมูลอื่น

Animated history of World Religions—from the "Religion & Ethics" part of the BBC website, interactive animated view of the spread of world religions (requires Flash plug-in).
BBC A-Z of Religions and Beliefs
Major World Religions
International Council for Inter-Religious Cooperation
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  เช็กเกีย 
แผนที่ศาสนาและนิกายหลัก
ญุบบุลญัรรอห์

| ญุบบุลญัรรอห์ جب الجراح |
| --- | --- |
เมือง
ญิบัลญัรรอห์
ญุบบุลญัรรอห์ที่ตั้งในประเทศซีเรีย
พิกัด: 34°49′0″N 37°19′0″E﻿ / ﻿34.81667°N 37.31667°E﻿ / 34.81667; 37.31667
ประเทศ:  ซีเรีย
เขตผู้ว่าการ: ฮอมส์
อำเภอ: อัลมุค็อรร็อม
ตำบล: ญุบบุลญัรรอห์
ประชากร (2004)
 • ทั้งหมด: 2,255 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): +3
ญุบบุลญัรรอห์ (อาหรับ: جب الجراح บางครั้งสะกดเป็น ญิบัลญัรรอห์) เป็นหมู่บ้านในเขตผู้ว่าการฮอมส์ ประเทศซีเรีย เมืองที่อยู่ใกล้เคียงได้แก่อัลมุค็อรร็อมทางตะวันตก ซะละมียะฮ์ทางตะวันตกเฉียงเหนือ และอัลก็อรยะตัยน์ทางใต้ สำนักงานสถิติกลางซีเรียรายงานว่าญุบบุลญัรรอห์มีประชากร 2,255 คน พลเมืองส่วนใหญ่ในหมู่บ้านนี้นับถืออะละวัเหมือนกับหมู่บ้านอื่น ๆ ในอำเภออัลมุค็อรร็อม Matti Moosa นักประวัติศาสตร์ อ้างว่า บุคคลสำคัญที่นับถืออะละวีที่โดดเด่นจากพรรค์บะอษ์ได้ประชุมกันเป็นการลับที่ญุบบุลญัรรอห์เมื่อวันที่ 30 มกราคม ค.ศ. 1968 และมีมติที่นั่นให้ยุบเลิกการสอนศาสนาอิสลามและคริสต์ในโรงเรียนของซีเรีย
ชนภัช บัวพันธ์

นักฟุตบอลชาวไทย
ชนภัช บัวพันธ์ ชื่อเล่น ปอนด์ (22 มีนาคม พ.ศ. 2547 – ) เป็นนักฟุตบอลระดับอาชีพชาวไทย ปัจจุบันทำหน้าที่เป็นเซ็นเตอร์แบ็กให้แก่สโมสรฟุตบอลบีจี ปทุม ยูไนเต็ด ในศึกไทยลีก
อาชีพสโมสร

ชนภัชมาจากทีมเยาวชนบีจี ปทุม ยูไนเต็ด และถูกยืมตัวไปที่สโมสรกีฬาราชประชาตั้งแต่ฤดูกาล 2564–2565 โดยเป็นสโมสรจากกรุงเทพมหานครเมืองหลวงของไทยที่แข่งในไทยลีก 2 อันเป็นดิวิชัน 2 ของประเทศ ชนภัชประเดิมสนามที่นั่นในวันที่ 4 กันยายน พ.ศ. 2564 (นัดแรก) ในเกมเยือนกับสโมสรฟุตบอลชัยนาท ฮอร์นบิล โดยเป็นกองหลังอยู่ใน 11 ตัวจริง และลงเล่นเต็ม 90 นาที ด้วยเสมอกัน 1 ประตูต่อ 1 โดยรวมแล้ว เขาลงแข่งในลีก 16 เกมในขณะที่ถูกยืมตัว และอีกหนึ่งเกมในไทยลีกคัพ ส่วนฤดูกาล 2565–2566 เขาถูกยืมตัวไปสโมสรฟุตบอลลำพูน วอร์ริเออร์ ของดิวิชันหนึ่งที่เพิ่งเลื่อนชั้น เขาลงแข่งดิวิชันหนึ่งจำนวน 4 เกมให้แก่สโมสรดังกล่าวจากจังหวัดลำพูน หลังจากยืมตัว เขากลับมาที่บีจี ปทุม ยูไนเต็ด เมื่อปลายเดือนธันวาคม พ.ศ. 2565
อาชีพระดับนานาชาติ

เมื่อวันที่ 16 กุมภาพันธ์ พ.ศ. 2565 ชนภัชได้ลงแข่งนัดแรกให้แก่ทีมชาติไทยชุดอายุไม่เกิน 23 ปี ในระหว่างการแข่งฟุตบอลอาเซียนชิงแชมป์เยาวชนอายุไม่เกิน 23 ปี 2022 ที่ประเทศกัมพูชา ด้วยการแข่งตัดเลือกนี้เขาแพ้ในรอบสุดท้ายแก่ทีมชาติเวียดนาม 0 ประตูต่อ 1 และสามารถคว้าอันดับสอง
การทำประตูระดับนานาชาติ > รุ่นอายุไม่เกิน 23 ปี

| ลําดับ | วันที่ | สถานที่ | คู่แข่ง | คะแนน | ผล | การแข่ง |
| --- | --- | --- | --- | --- | --- | --- |
| 1 | 14 พฤษภาคม พ.ศ. 2565 | สนามกีฬาเทียนเจือง นามดิ่ญ ประเทศเวียดนาม |  กัมพูชา | 1–0 | 5–0 | ซีเกมส์ 2021 |
การทำประตูระดับนานาชาติ > รุ่นอายุไม่เกิน 19 ปี

| ลําดับ | วันที่ | สถานที่ | คู่แข่ง | คะแนน | ผล | การแข่ง |
| --- | --- | --- | --- | --- | --- | --- |
| 1 | 14 กันยายน พ.ศ. 2565 | สนามกีฬาอัสซอดะฮ์ เศาะลาละฮ์ ประเทศโอมาน |  อัฟกานิสถาน | 1–0 | 3–0 | ฟุตบอลชิงแชมป์เอเชีย รุ่นอายุไม่เกิน 20 ปี 2023 รอบคัดเลือก |
การทำประตูระดับนานาชาติ > รุ่นอายุไม่เกิน 16 ปี

| ลําดับ | วันที่ | สถานที่ | คู่แข่ง | คะแนน | ผล | การแข่ง |
| --- | --- | --- | --- | --- | --- | --- |
| 1 | 1 สิงหาคม พ.ศ. 2562 | สนามกีฬามหาวิทยาลัยการกีฬาแห่งชาติ วิทยาเขตชลบุรี เทศบาลเมืองชลบุรี ประเทศไทย |  กัมพูชา | 4–0 | 4–0 | ฟุตบอลอาเซียนชิงแชมป์เยาวชนอายุไม่เกิน 15 ปี 2019 |
เกียรติประวัติ > ระดับนานาชาติ

ร่วมกับทีมชาติไทยรุ่นอายุไม่เกิน 23 ปี
เหรียญเงินซีเกมส์: พ.ศ. 2564
รางวัลส่วนบุคคล
ทีมออฟเดอะทัวร์นาเมนต์ฟุตบอลอาเซียนชิงแชมป์เยาวชนอายุไม่เกิน 23 ปี: พ.ศ. 2565
แหล่งข้อมูลอื่น

ข้อมูลของ ชนภัช บัวพันธ์ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลบีจี ปทุม ยูไนเต็ด  |
| --- | --- |
 2 สัญชัย  3 ชินภัทร์   4 เชาว์วัฒน์  5 กฤษดา  7 เฟลด์เวค  8 อิรฟาน  9 สุรชาติ (c)  10 ธีรศิลป์  11 เซอร์เกเยฟ  13 มาร์โค  14 อัลวาเรซ  17 นตสึดะ  18 ชนาธิป  19 ธนดล  22 ชนานันท์  23 สันติภาพ  24 เจริญศักดิ์  28 สรานนท์  29 วรินทร  31 ธวัชชัย  38 ณัฐพงษ์  45 ณัฐวุฒิ  55 ชนภัช  69 แอนดีอาเย  75 ซานตาน่า  77 ศิวกรณ์  78 โกมิส  81 วาริส  90 ลอเรนเซน  91 อิลฮาน  93 พิศาล  99 อิคซัน  หัวหน้าผู้ฝึกสอน: สุรชัย